གཞི་དབུ་མ་རྟག་ཆད་དང་བྲལ་བའི་རྣམ་བཞག་རྒྱས་པ་བཤད་པ།
དང་བོ་ལ་གཉིས་ཏེ། སྒྲུབ་བྱེད་རིགས་པའི་རྣམ་བཞག་དང་། བསྒྲུབ་བྱ་བདེན་གཉིས་
ཀྱི་རྣམ་བཞག་གོ །དང་བོ་ལ་གཉིས་ཏེ། རིགས་པའི་རྣམ་གྲངས་བརྗོད་པ་དང་། རིགས་པས་
དགག་སྒྲུབ་བྱེད་ཚུལ་ལོ། །དང་བོ་ལ་གཉིས་ཏེ། ཚར་བཅད་ཀྱི་རིགས་པ་དང་། རྗེས་འཛིན་གྱི་
རིགས་པའོ། །དང་བོ་ལ་གསུམ་སྟེ། རྒྱབ་རྟེན་ལྟ་བུའི་རིགས་པ་དང་། གཡུལ་འགྱེད་ལྟ་བུའི་
རིགས་པ་དང་། དཔང་བོ་ལྟ་བུའི་རིགས་པ་རྣམས་སོ། །དང་བོ་ནི་ཆོས་ཉིད་ཀྱི་རིགས་པ་སྟེ།
དེའི་སྟོབས་ཀྱིས་རིགས་ཤེས་མཐའ་དག་འཇུག་པའི་ཕྱིར་རོ། །དེ་ནི་གསུམ་སྟེ། འཇིག་རྟེན་
པའི་ཆོས་ཉིད་ཀྱི་རིགས་པ་དང་། དངོས་པོར་སྨྲ་བའི་ཆོས་ཉིད་ཀྱི་རིགས་པ་དང་། དབུ་མ་བའི་
140

།དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ།
ཆོས་ཉིད་ཀྱི་རིགས་པ་རྣམས་སོ། ་ །འཇིག་རྟེན་པའི་ཆོས་ཉིད་ཀྱི་རིགས་པ་ལ་མེ་ནི་ཚ་བ་སྟེ།
དེའི་རང་བཞིན་ནི་དེ་ལས་མི་འདའ་བའི་ཕྱིར་རོ། །དེ་ལས་མི་འདའ་བའི་ཕྱིར་ཆོས་ཉིད་ཡིན་པ་
དེ་ཉིད་ཀྱི་ཕྱིར། དུས་ཐམས་ཅད་དུ་བསླུ་བ་མེད་པའི་རིགས་པ་ཡིན་ནོ། །རིགས་པ་འདི་ནི་མེ་
ཡི་རང་བཞིན་ཚ་བ་དང་། བུ་རམ་རང་བཞིན་མངར་བ་ལྟར། །དེ་བཞིན་ཆོས་རྣམས་ཐམས་ཅད་
ཀྱི། །རང་བཞིན་སྟོང་བ་ཉིད་དུ་བརྗོད། །ཅེས་པའི་ཚུལ་གྱིས། དབུ་མ་བས་འཇིག་རྟེན་ལ་ཆོས་
ཉིད་ཀྱི་རིགས་པ་སྟོན་པའི་དཔེར་དགོས་ཀྱི། དབུ་མ་བ་རང་ལུགས་ཀྱི་ཆོས་ཉིད་ནི་མ་ཡིན་ཏེ།
ཚ་བ་ཡང་རྐྱེནལ་ལྟོས་པས་བཅོས་མ་ཡིན་པའི་ཕྱིར་དང་། དོན་དམ་དཔྱོད་པའི་ངོར་བསླུ་བ་
ཡིན་པའི་ཕྱིར་རོ། །དངོས་སྨྲ་བའི་ཆོས་ཉིད་ཀྱི་རིགས་པ་ནི། འདུས་བྱས་ཐམས་ཅད་ནི། ཡང་
དག་པར་མི་རྟག་སྟེ། དེའི་རང་བཞིན་དེ་ལས་མི་འདའོ། །འདི་ཡང་། གང་ཕྱིར་ཀུན་རྫོབ་སྟོང་
ཉིད་བརྗོད། །སྟོང་ཉིད་ཁོ་ན་ཀུན་རྫོབ་སྟེ། །མེད་ནམི་འབྱུང་ངེས་པའི་ཕྱིར། །བྱས་དང་མི་རྟག་
པ་དག་བཞིན། །ཞེས་པའི་ཚུལ་དངོས་སྨྲ་བ་ལ་ཆོས་ཉིད་ཀྱི་རིགས་པ་སྟོན་པའི་དཔེར་དགོས་
ཀྱི་དབུ་མ་བའི་ཆོས་ཉིད་ནི་མ་ཡིན་ཏེ། རྟག་པ་ལྟར་མི་རྟག་པ་ཡང་གནས་ལུགས་སུ་འགལ་བའི་
ཕྱིར་རོ། །འདི་ནི་བཅོས་མ་དང་བསླུ་བ་ཡིན་ལ། རང་བཞིན་ཡང་ཡིན་ནོ་ཞེས་བྱ་བ་ནི་མི་སྲིད་དོ། །
དབུ་མ་བའི་ཆོས་ཉིད་ཀྱི་རིགས་པ་ནི། རང་བཞིན་གྱི་ཆོས་ཉིད་ཀྱིས་མ་སྐྱེས་པ་ཉིད་དེ།
དེའི་རང་བཞིན་དེ་ལས་མི་འདའོ། །དེ་ཡང་གནས་སྐབས་པའི་རིགས་ངོར་བསླུ་བ་མེད་པ་ཙམ་
ཡིན་གྱི། མཐར་ཐུག་པ་ནི་མ་ཡིན་ཏེ། དེའི་ཚེ་སྟོང་བ་ཉིད་ཀྱང་མ་ཡིན་ནོ་ཞེ་འབྱུང་བའི་ཕྱིར་རོ། །
གཡུལ་འགྱེད་པ་ལྟ་བུའི་རིགས་པ་ལ་གསུམ་སྟེ། ལུས་སྟོབས་ལྟ་བུའི་རིགས་པ། གོ་ཆ་ལྟ་བུའི་
རིགས་པ། མཚོན་ཆ་ལྟ་བུའི་རིགས་པའོ། །ལུས་སྟོབས་ལྟ་བུའི་རིགས་པ་ལ་གསུམ་སྟེ། དབང་
བོའི་མངོན་སུམ། མྱོང་བའི་མངོན་སུམ། རྣལ་འབྱོར་པའི་མངོན་སུམ་མོ། །ཅིའི་ཕྱིར་འདི་དག་
141

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལ་ལུས་སྟོབས་ལྟ་བུ་ཞེས་བྱ་ཞེ་ན། དཔྱད་གཞི་འཛིན་པའི་ཚེ་དམ་ལ་བརྟེན་ནས་དགག་སྒྲུབ་ཀྱི་
མཐའ་འཇུག་པའི་ཕྱིར་དང་།
དགག་སྒྲུབ་ཐམས་ཅད་མྱོང་བ་འབའ་ཞིག་གི་རྩ་བ་ཅན་ཡིན་པའི་
ཕྱིར་དང་། རྣལ་འབྱོར་པས་གཟིགས་པ་ཡང་གཞན་ལ་ཕྱིན་ཅི་མ་ལོག་པར་འདོམས་པའི་རྒྱུ་ཡིན་
པའི་ཕྱིར་རོ། །དེ་ཡང་དབང་བོའི་མངོན་སུམ་ནི། འདི་ལ་དབང་བོ་མངོན་དུ་ཕྱོགས་པས་ན།
མངོན་སུམ་ཞེས་བྱ་བ་ཡིན་པའི་ཕྱིར་ཡུལ་ཁོ་ན་དངོས་ཀྱི་འཇུག་པས་མངོན་སུམ་ཡིན་ལ། དེ་
ཡོངས་སུ་གཅོད་པར་བྱེད་པའི་ཤེས་པ་ནི་མངོན་སུམ་ལས་བྱུང་བའི་ཕྱིར་མངོན་སུམ་དུ་བཞག་
གོ །རྟོག་གེ་བ་ལྟར་ན་ནི་མངོན་སུམ་གྱི་སྒྲར་ཤེས་པ་ལ་དེ་ནི་འཇིག་རྟེན་པ་མ་ཡིན་ཏེ། འཇིག་
རྟེན་ན་དེ་ལྟར་ཀུན་ཏུ་ཐ་སྙད་བྱེད་པ་མེད་པའི་ཕྱིར་རོ། །
རང་རིག་པའི་མངོན་སུམ་ནི། རང་གི་བློ་ཡོངས་སུ་གཅོད་པ་སྟེ། བདག་བདེའོ་ཞེས་
པའམ། སྡུག་བསྔལ་ལོ་ཞེས་པ་ལྟ་བུའོ། །དེ་སྐད་དུ་ཡང་། སྡུག་བསྔལ་རང་རིག་ཉིད་དུ་མཐོང་
ནས་ནི། །ཞེས་འབྱུང་བ་ཡིན་ནོ། །རྟོག་གེ་བ་ལྟར་ཤེས་པ་ཆ་མེད་པ་གཅིག་ཉིད་ལ་མངོན་སུམ་
དང་མངོན་སུམ་མ་ཡིན་པའི་བདག་ཉིད་ཀྱི་བྱ་བ་དང་བྱེད་པ་གཉིས་འཇོག་པ་དེ་ནི་མ་ཡིན་གྱི།
དེ་ལྟར་མ་གྲགས་པའི་ཕྱིར་དང་། རལ་གྲིའི་སོས་རལ་གྲི་གཅོད་པ་ལྟར་འགལ་བའི་ཕྱིར་རོ། །
དེས་ན་འདིར་གཅོད་པར་བྱེད་པ་དང་བྱ་བ་དག་རྒྱུད་གཅིག་ཏུ་རྟོགས་པ་ཁོ་ན་ཡིན་པས་འགལ་
བ་མེད་དོ། །རྣལ་འབྱོར་པ་ཡི་མངོན་སུམ་ནི། ཉི་ཚེ་བ་དང་། རྫོགས་པའི་མངོན་སུམ་གཉིས་ཏེ།
ཐམས་ཅད་མཁྱེན་པའི་ཡེ་ཤེས་ནི་རྫོགས་པའི་མངོན་སུམ་ཡིན་ལ། དགྲ་བཅོམ་པས་གཟིགས་
པ་ལ་སོགས་པ་ནི་ཉི་ཚེ་བ་ཞེས་བྱའོ། །འདི་ལྟར་ཡང་འཕགས་པའི་གཟིགས་པ་ཚད་མར་བྱས་
ནས་ཞེས་བྱ་བ་དང་། རྣམ་ཀུན་མཁྱེན་ཉིད་ཡེ་ཤེས་ནི། །མངོན་སུམ་མཚན་ཉིད་ཅན་དུ་འདོད། །
གཞན་ནི་ཉི་ཚེ་བ་ཉིད་ཀྱིས། །མངོན་སུམ་ཞེས་བྱར་མི་འདོད་དོ། །ཞེས་འབྱུང་བ་ཡིན་ནོ། །དེ་ནི་
142

30
།དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
སས
ལུས་སྟོབས་ལྟ་བུའི་རིགས་པའོ། །གོ་ཆ་ལྟ་བུའི་རིགས་པ་ནི། སྒྲུབ་བྱེད་བསྒྲུབ་བྱ་དང་མཚུངས་
པར་མ་གྲུབ་པ་སྟེ། ཅིའི་ཕྱིར་གོ་ཆ་ལྟ་བུའི་རིགས་པ་ཞེས་བྱ་ཞེ་ན། གཞན་གྱིས་སྨྲས་པའི་སུན་
འབྱིནམ་ཐག་དབུ་མ་བ་ལ་མི་འཇུག་པའི་ཕྱིར་རོ། །འདི་ལྟར་དབུ་མ་བ་ཆོས་ཐམས་ཅད་རང་
བཞིན་སྟོང་བ་ཉིད་དུ་སྨྲས་པ་ལ། གཟུགས་ཀྱི་རང་བཞིན་ཡོད་དེ། ཚོར་བའི་རང་བཞིན་ཡོད་
པའི་ཕྱིར་རོ། །ཞེས་གཞན་གྱིས་སྨྲས་ན། དེ་ནི་སྒྲུབ་བྱེད་བསྒྲུབ་བྱ་ལྟར་མ་གྲུབ་ཅེས་ལན་འདེབས་
པའོ། །འདི་དག་ནི་བསྐལ་བའི་བར་དུ་མཚུངས་པའི་ཕ་རོལ་པོ་རང་ཕྱོགས་འཇོག་པའི་སྤོབས་
པ་དང་བྲལ་བའི་བྱེད་པ་ཡིན་ནོ། །
མཚོན་ཆ་ལྟ་བུའི་རིགས་པ་ནི། འགལ་བ་བརྗོད་པའི་ཐལ་འགྱུར་དང་། གཞན་ལ་གྲགས་
པའི་རྗེས་དཔག་ཡིན་ནོ། །ཅིའི་ཕྱིར་མཚོན་ཆ་ལྟ་བུ་ཞེས་བྱ་ཞེ་ན། འགལ་བ་བརྗོད་པའི་ཐལ་
འགྱུར་གྱིས་གཞན་གྱི་ཁས་བླངས་ཀྱི་གོ་ཆ་བཤིགས་ནས་གཞན་ལ་གྲགས་པའི་རྗེས་དཔག་གིས་
གནད་དུ་ཟུག་པའི་ངེས་པ་སྐྱེ་བའི་ཕྱིར་རོ། །ཐལ་འགྱུར་དེ་ཡང་ཟློག་པ་རང་རྒྱུད་འཕེན་པ་དང་
མི་འཕེན་པ་གཉིས་ཡིན་ལ། དེ་ཡང་རང་བཞིན་སེམས་པའི་སྐབས་ཡིན་ན་ཕ་རོལ་པོ་ཁོ་ན་དང་
འབྲེལ་བ་ཡིན་ནོ། །རྟགས་ཀྱང་འབྲས་བུ་དང་རང་བཞིན་དང་མ་དམིགས་པའི་བྱེ་བྲག་གིས་
གསུམ་ཡིན་ཏེ། རྣམ་པར་བཀྲ་བའི་རྒྱུ་ལ་སྐྱེས་ཏེ་ཞེས་བྱ་བ་དང་། སྣང་བ་བཅོས་མ་ཡིན་ཏེ།
རྟེན་འབྲེལ་ཡིན་པའི་ཕྱིར་ཞེས་བྱ་བ་དང་། རང་བཞིན་མེད་དེ། མཐའ་བཞིའི་སྐྱེ་བྲལ་ཡིན་པའི་
ཕྱིར་ཞེས་བྱ་བ་རྣམས་སོ། །འདི་དག་ནི་རྗེས་འཛིན་གྱི་རིགས་པར་འགྱུར་རོ། །དཔང་བོ་ལྟ་བུའི་
རིགས་པ་ནི་གསུམ་སྟེ། རང་སྡེ་ལ་ལུང་གི་དཔང་བོ་དང་། གཞན་སྡེ་ལ་ཁས་བླངས་ཀྱི་དཔང་བོ་
དང་། ཐུན་མོང་དུ་གྲགས་པའི་དཔང་བོ་རྣམས་སོ། །དང་བོ་ནི་དངོས་སྨྲ་བ་དག་ན་རེ་རང་
བཞིན་མེད་པའི་ཚུལ་འདི་རིགས་པས་གྲུབ་ཏུ་ཆུག་མོད། ལུང་ནི་མེད་དོ་ཞེས་ཟེར་ན། །ཀུན་
143

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཏགས་མེད་ཅིང་གཞན་དབང་མེད། །གྲུབ་པའི་དངོས་པོའང་ཡོད་མེད་ན། །བློ་ཡིས་ཇི་ལྟར་
རྣམ་པར་བརྟགས། །ཞེས་བྱ་བ་འདྲེན་པ་ལྟ་བུའོ། །དེ་བཞིན་དུ་གཞན་གཉིས་ཀྱང་མཚོན་ནས་
རྟོགས་པར་བྱའོ། །རྗེས་འཛིན་གྱི་རིགས་པ་ནི་གཉིས་ཏེ། གནས་སྐབས་ཀྱི་རྗེས་འཛིན་ལུས་ལ་
སྦྱོར་བ་དང་། མཐར་ཐུག་གི་རྗེས་འཛིན་ཡུལ་སྦྱིན་པ་ལ་སོགས་པའོ། །དང་བོ་ནི། ཁུར་ཁྱེར་བ་
ཡོད་དོ་ཞེས་བྱ་བ་ནས་ཐ་སྙད་དུ་རང་བཞིན་གྱིས་གྲུབ་པ་ཡོད་དོ་ཞེས་བྱ་བའི་ཕྱིར་རོ། །གཉིས་
པ་ནི། དང་བོར་བདེན་གཉིས་ཀྱི་ཡུལ་སྦྱིན། བར་དུ་མཐའ་བྲལ་གྱི་དཔུང་སྟོབས། ཐ་མར་མི་ལྟ་
བ་ལ་དབང་བསྐུར་བ་རྣམས་ཡིན་ནོ། །དེ་དག་ནི་རིགས་པའི་རྣམ་གྲངས་བརྗོད་པ་ཡིན་ནོ། །
ད་ནི་རིགས་པ་དེས་དགག་པ་བསྒྲུབ་པར་བྱ་བའི་ཚུལ་བཤད་པར་བྱ་སྟེ། དེ་ལ་སྐལ་མེད་
རིམ་གྱིས་གཟུང་བ་དང་། སྐལ་ལྡན་ཅིག་ཅར་གཟུང་བའོ། །སྐལ་མེད་རིམ་གྱིས་གཟུང་བ་ལ།
རྟོག་གེ་དང་གྲགས་རིགས་གཉིས་ཅར་ལ་བརྟེན་ནས་ཚར་བཅད་པ་དང་། གྲགས་རིགས་ཁོ་ན་
ལ་བརྟེན་ནས་ཚར་བཅད་པ་གཉིས་སོ། །རྟོག་གེ་དང་གྲགས་རིགས་གཉིས་ཀ་ལ་བརྟེན་ནས་
ཚར་བཅད་པ་ལ། རྟོག་གེ་ལ་བརྟེན་ནས་རྟག་ཆད་ཚར་བཅད་པ་དང་། གྲགས་རིགས་ལ་བརྟེན་
ནས་དབུས་ལྟ་ཚར་བཅད་པའོ། །རྟོག་གེ་ལ་བརྟེན་ནས་རྟག་ཆད་ཚར་བཅད་པ་ལ། བསྒྲུབ་བྱ་
སྤྲོས་པའི་ལྟ་བ་ཚར་བཅད་པ་དང་། སྒྲུབ་བྱེད་རྟོག་གེའི་རིགས་པ་དགག་པའོ། །བསྒྲུབ་བྱ་སྤྲོས་
པའི་ལྟ་བ་ཚར་བཅད་པ་ལ། ཆད་ལྟ་ཚར་བཅད་པ་དང་། རྟག་ལྟ་ཚར་བཅད་པའོ། །ཆད་ལྟ་ཚར་
བཅད་པ་ནི། གལ་ཏེ་འགྲོ་བ་རྒྱུ་ཡིས་སྟོང་ན་ནམ་མཁའི་མེ་ཏོག་བཞིན་དུ་ཤེས་པས་གཟུང་དུ་
མེད་པར་འགྱུར་རོ་ཞེས་ཚར་བཅད་ནས་རྣམ་པར་བཀྲ་བའི་འཇིག་རྟེན་གཟུང་དུ་ཡོད་པ་དེའི་
ཕྱིར་རྒྱུ་ལས་བྱུང་ངོ་ཞེས་བྱ་བ་དང་། དེ་བཞིན་དུ་ལས་དང་འབྲས་བུའི་རྟེན་བདག་ཀྱང་ཡོད་དེ།
བཅོམ་ལྡན་འདས་ཀྱིས་ང་དང་ང་ཡི་ཞེས་ཞལ་གྱིས་བཞེས་པའི་ཕྱིར་དང་། ཁུར་ཁྱེར་བ་ཡོད་དོ་
144

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
རི༽
ཞེས་བྱ་བ་གསུང་བའི་ཕྱིར་རོ། །རྟག་ལྟ་ཚར་བཅད་པ་ནི། བདག་ནི་ཕུང་བོ་དང་དེ་ཉིད་དུ་ཡོད་
ན། སྐྱེ་བ་དང་འཇིག་པ་དང་བཅས་པར་འགྱུར་ལ། གཞན་དུ་ཡོད་ན། ཕུང་བོ་ལ་བརྟེན་ནས་
བཏགས་པ་མ་ཡིན་པར་འགྱུར་རོ་ཞེས་ཚར་བཅད་ནས། གང་གི་ཕྱིར་ཕུང་བོ་དང་གཞན་དུ་
བརྗོད་དུ་མེད་པ་དེའི་ཕྱིར་བདག་ནི་རང་བཞིན་གྱི་མེད་དོ་ཞེས་བྱ་བ་དང་། དེ་བཞིན་དུ་ཀུན་
ནས་ཉོན་མོངས་པ་དང་རྣམ་པར་བྱ་བའི་གཞི་དམིགས་པ་ཕྱི་རོལ་ལ་སོགས་པ་འདི་དག་ཡོད་དེ།
མངོན་སུམ་ལ་སྣང་ཞིང་རིགས་པས་ཀྱང་གྲུབ་ལ་ལུང་ལས་ཀྱང་མཐོང་བའི་ཕྱིར་རོ། །དེའི་འོག་
ཏུ་རིག་པ་ནི་གཅིག་ཡིན་ན། སྒྲིབ་པ་དང་མ་སྒྲིབ་པ་ལ་སོགས་པའི་རྣམ་པ་ཅན་དུ་མི་འགྱུར་ལ།
རྡུལ་ཕྲན་ནི་གཅིག་ཡིན་ན་ཕྱོགས་ཆ་ལ་མི་ལྟ་བར་འགྱུར་ཞིང་གང་ལ་གཅིག་མེད་པ་ལ་དུ་མའང་
མེད་དོ་ཞེས་ཚར་བཅད་ནས། བདེན་པའི་གཅིག་དང་དུ་མ་དང་བྲལ་བའི་ཕྱིར། ཕྱི་རོལ་ནི་མེད་
དོ་ཞེས་བྱ་བ་དང་། སྣང་བ་འདི་ནི་སེམས་ཙམ་ཁོ་ན་སྟེ། སྔོན་པོ་དང་། དེའི་བློ་དག་ལྷན་ཅིག་
དམིགས་པར་ངེས་པའི་ཕྱིར་རོ།
དེའི་འོག་ཏུ་རྣམ་པ་དེ་ཉིད་བདེན་ཡང་བེམ་པོ་ལ་དཔྱད་པ་བྱས་པ་དེ་ཉིད་དུ་འགྱུར་རོ་
ཞེས་དཔྱད་ནས། བདེན་པའི་གཅིག་དང་དུ་མ་དང་བྲལ་བའི་ཕྱིར་རྣམ་པ་ནི་བདེན་པར་མེད་དོ་
ཞེས་ཚར་བཅད་ནས་དོན་དམ་པར་འཁྲུལ་བའི་སྣང་བས་མ་བསླད་པའི་གཉིས་སུ་མེད་པའི་ཡེ་
ཤེས་འདི་ཁོ་ན་ཡོད་དེ། གཞན་གྱི་དབང་གིས་ངོ་བོ་ཉིད་ཡིན་པའི་ཕྱིར་རོ། །དེའི་འོག་ཏུ་གཉིས་
སུ་མེད་པའི་ཤེས་པ་ཉིད་བདེན་ན་སྐྱེ་བ་དང་འཇིག་པ་དང་གནས་པའི་ཆ་གསུམ་དུ་མེད་པར་
འགྱུར་རོ་ཞེས་ཚར་བཅད་ནས་སྔོན་དང་ཕྱི་མ་དང་ད་ལྟར་གྱི་ཆ་དང་བཅས་པའི་ཕྱིར་ཤེས་པ་ནི་
བདེན་པ་གཅིག་ཏུ་མེད་དོ་ཞེས་བྱ་བ་དང་། དོན་ནམ་སེམས་ཀྱང་རུང་འདི་དག་ཐ་སྙད་དུ་ཡང་
དག་པར་ཡོད་པའི་ངོ་བོ་ཡིན་ཏེ། མངོན་སུམ་ལ་སྣང་ཞིང་གྲགས་པ་དང་རིགས་པས་ཀྱང་གྲུབ་
145

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལ་ལུང་ཡང་སྣང་བའི་ཕྱིར་རོ། །སྒྲུབ་བྱེད་རྟོག་གེའི་རིགས་པ་དགག་པ་ནི། རྫས་ལ་མི་བསླུ་བ་
ཡིན་ན། སྐད་ཅིག་ལ་ཚད་མར་འགྱུར་ཞིང་ལྡོག་པ་ལ་མི་བསླུ་བ་ཡིན་ན། དངོས་པོའི་དབང་དུ་
མི་འགྱུར་ལ་རྣམ་པ་གཞན་ཡང་མི་འཐད་པའི་ཕྱིར་རོ། །སྣང་བས་ཚད་མ་ཡིན་ན། རྨི་ལམ་གྱི་
དངོས་པོ་སྣང་བ་ཡང་དེར་འགྱུར་ལ་ཞེས་པས་ཚད་མ་ཡིན་ན། སྒྲ་རྟག་འཛིན་ཀྱང་དེར་འགྱུར་
ཞིང་གཉིས་ཀ་ཡིན་ན་སྨིག་རྒྱུ་ཆུར་འཛིན་ཀྱང་དེར་འགྱུར་རོ། །དེས་ན་མངོན་སུམ་ཚད་མ་མི་
རིགས་སོ། །འབྲེལ་བ་སྒྲོ་བཏགས་ཡིན་ལ། རྒྱུན་དུ་མི་རིགས་པས་རྗེས་དཔག་ཚད་མ་མི་རིགས་
སོ། །
མཚན་ཉིད་གཉིས་སུ་ངེས་པས་ཚད་མ་གཉིས་སུ་ངེས་ན། མཚན་ཉིད་མི་སྲིད་པར་
འགྱུར་བས་ཚད་མའི་གྲངས་མི་སྲིད་པར་འགྱུར་རོ། །དེའི་འོག་ཏུ་དེ་མ་ཡིན་པ་སྣང་བས་ཚད་མ་
ཡིན་ན་ཚད་མ་དང་འབྲས་བུ་འཆོལ་བར་འགྱུར་རོ། །གྲགས་རིགས་ལ་བརྟེན་ནས་དབུས་ལྟ་ཚར་
བཅད་པ་ནི། དེའི་འོག་ཏུ་རང་བཞིན་གྱི་སྐྱེ་བ་རིག་ཤེས་ཀྱི་ངོ་བོར་གྲུབ་ན་དོན་དམ་པར་འགྱུར་
ལ་འཇིག་ན་སྟོང་བ་ཉིད་རྟོགས་པའི་ཡེ་ཤེས་བུམ་པ་ཐོ་བས་བཅོམ་པ་ལྟར་བདེན་པའི་དངོས་པོ་
འཇིག་པའི་རྒྱུར་འགྱུར་རོ། །ཞེས་ཚར་བཅད་ནས་རྟེན་ཅིང་འབྲེལ་བར་འབྱུང་བ་ནི་ཐ་སྙད་དུ་
ཡང་རང་བཞིན་གྱིས་སྐྱེ་བ་མེད་དེ། ཐ་སྙད་དུ་ཡང་རྟག་ཆད་ཀྱི་མཐའ་དང་བྲལ་བའི་ཕྱིར་རོ། །
འདིར་སྐྱེ་བ་རིགས་ངོར་ཁས་ལེན་ན་རྟག་པའི་ལྟ་བར་འགྱུར་ཞིང་རང་བཞིན་གྱིས་སྐྱེ་བ་རིག་
ཤེས་ཀྱིས་འཇིག་ན་ཆད་པའི་ལྟ་བར་འགྱུར་བས་དེ་གཉིས་ཆར་ལས་གྲོལ་ལོ། །དེ་དག་ནི་གནས་
སྐབས་ཀྱི་ཚར་བཅད་དོ། །ད་ནི་གྲགས་རིགས་ཁོ་ན་ལ་བརྟེན་ནས་མཐར་ཐུག་གི་ཚར་བཅད་
དང་རྗེས་འཛིན་བཤད་པར་བྱ་སྟེ། འདི་ལ་གསུམ། དང་བོར་བདེན་གཉིས་ཀྱི་ཡུལ་སྦྱིན། བར་
དུ་མཐའ་བྲལ་གྱི་དཔུང་སྟོབས། མཐར་མི་ལྟ་བ་ལ་དབང་བསྐུར་རོ། །བདེན་གཉིས་ཀྱི་ཡུལ་
146

།དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
སྦྱིན་པ་ལ། དོན་དམ་བདེན་པ་ནམ་མཁའ་ལྟར་སྒྲུབ་པ་དང་། ཀུན་རྫོབ་སྣ་ཚོགས་སྒྱུ་མ་ལྟར་
སྒྲུབ་པའོ། །དང་བོ་ལ་བཞི། གྲགས་པའི་རྟགས་བཀོད། བཀོད་པའི་ཚུལ་སྒྲུབ། གྲུབ་པ་མདོ་
དང་སྦྱར། སྦྱོར་བའི་རང་བཞིན་ངེས་པར་བྱའོ། །དང་བོ་ནི་གང་མཐའ་བཞི་ལས་མི་སྐྱེ་བ་ལ་རང་
བཞིན་གྱི་སྐྱེ་བ་མེད་པས་ཁྱབ། དཔེར་ན་ནམ་མཁའི་མེ་ཏོག་བཞིན། དངོས་པོ་རྣམས་ཀྱང་
མཐའ་བཞི་ལས་མི་སྐྱེའོ། །སྒྲུ